open-index/open-wikipedia-markdown huggingface dataset:
Sainte-Colombe

**Sainte-Colombe** (elänyt 1600-luvulla arviolta 1630&ndash;1700 ajalla) oli ranskalainen barokin ajan säveltäjä ja viola da gamban soittaja. Hänen elämästään on säilynyt vain vähän tietoa ja edes hänen ristimänimestään ei ole varmuutta. Siksi hänestä käytetään joskus nimitystä "Monsieur de Sainte-Colombe". Nykyään arvellaan hänen olevan sama henkilö kuin Jean de Sainte-Colombe. Sainte-Colombelta on säilynyt lähinnä viola da gamballe sävellettyä musiikkia. Hänen teostensa sävy on persoonallinen verrattuna ajan yleiseen tyyliin.

Sainte-Colomben oppilaisiin kuului Marin Marais, joka sävelsi opettajansa muistolle kappaleen *Tombeau pour Monsieur de Sainte-Colombe*. Se julkaistiin vuonna 1701.

Vuonna 1991 sai ensi-iltansa Alain Corneaun ohjaama Sainte-Colombesta ja Marin Maraisista kertova elokuva *[[Kaikki elämän aamut (elokuva)|Kaikki elämän aamut]]* ("Tous les matins du monde").

## Lähteet
Tutkimuksen ja innovoinnin pääosasto

**Tutkimuksen ja innovoinnin pääosasto (DG-RTD)** on Euroopan komission Brysselissä sijaitseva tutkimuksesta vastaava osasto, jota johtaa Von der Leyenin komission innovoinnista ja nuorisoasioista vastaava komissaari Iliana Ivanova.

Pääsoaston johtajana toimii Marc Lemaître ja varapääjohtajina Signe Ratso ja Joanna Drake.

## Organisaatio
Pääosasto jakautuu seuraaviin direktoraatteihin
* Direktoraatti A - Koordinointi
* Direktoraatti B - Eurooppalaisen tutkimusalueen (European Research Area, ERA) rakentaminen
* Direktoraatti C - Tiede ja yhteiskunta
* Direktoraatti D - Ihmiset, liikkuvuus ja Marie Curie-aktiviteetit
* Direktoraatti E - Biotekniikka, maatalous ja elintarvikkeet
* Direktoraatti F - Terveys
* Direktoraatti G - Teollisuuden teknologiat
* Direktoraatti H - Liikenne
** Yksikkö 1: Strategia ja politiikka
** Yksikkö 2: Pintaliikenne
** Yksikkö 3: Ilmailu
** Yksikkö 4: Hallinto 
* Direktoraatti I - Ympäristö
* Direktoraatti J - Energia
* Direktoraatti K - Yhteiskuntatieteet
* Direktoraatti M - Investoinnit tutkimukseen
* Direktoraatti N - Kansainvälinen tieteellinen yhteistyö
* Direktoraatti R - Resurcsit

## Pääosaston johtajat
### Komisaarit
* 2023–2024: Iliana Ivanova
* 2019–2023: Mariya Gabriel

### Pääjohtajat
* 2023– Marc Lemaître
* 2018–2022: Jean-Eric Paquet
* 2010–2018: Robert-Jan Smits

### Varapääjohtajat
* 2018– Signe Ratso
* 2021– Joanna Drake
* 2016–2021: Patrick Anthony Child
* 2009–2020: Wolfgang Burtscher

## Katso myös
* Tutkimuksen toimeenpanovirasto
* Euroopan tutkimusneuvosto
* Innovoinnin ja verkkojen toimeenpanovirasto
* Pienistä ja keskisuurista yrityksistä vastaava toimeenpanovirasto

## Aiheesta muualla
* Tutkimusosaston sivusto (englanniksi)
Joelene Crnogorac

**Joelene Crnogorac** (s. 1979) on australialainen näyttelijä. Hän on näytellyt muun muassa televisiosarjassa *[[Merenneito (televisiosarja)|Merenneito]]* ja australialaisesta draamasarjassa *[[Lumisen virran mies]]*.

Crnogorac aloitti näyttelemisen kaksitoistavuotiaana Suomessakin nähdyssä televisiosarjassa *Majakan väki*. Siitä hänet valittiin näyttelemään australialaiseen sarjaan *Lumisen virran mies*, jossa hän näytteli Danielle McGregoria kahden tuotantokauden ajan. Esiinnyttyään televisiossa ja elokuvissa hän päätti vuonna 1996 jättää näyttelemisen vähemmälle. Nykyisin hän opiskelee mediataiteita Deakin Universityssä. 

## Filmografiaa
*Majakan väki (1993) — Linda Twist
*Lumisen virran mies (1993–1994) — Danielle McGregor
*Merenneito (1996) — Lena Hellegren
*Ei johtolankaa (1999) — konstaapeli Tyler

## Aiheesta muualla
*
Juliette and the Licks

**Juliette and the Licks** oli punkrock-yhtye, jonka laulajana toimi Hollywood-näyttelijänä tunnettu Juliette Lewis. Muita yhtyeen jäseniä olivat Todd Morse (H<sub>2</sub>O), Kemble Walters, basisti Paul Ill sekä rumpali Jason Morris. Tunnetuimmat kappaleet "*You're Speaking My Language*", "*Hot Kiss*" sekä "*Got Love To Kill*".

Yhtye tuli tunnetuksi räjähtävistä live-esiintymisistään ja Juliette Lewisin persoonallisesta lavashowsta. Yhtye hajosi vuonna 2009. Juliette and the Licks esiintyi myös Suomessa Euroopan kiertueensa aikana.

__notoc__
## Diskografia
### Albumit

* *[[...Like a Bolt of Lightning]]* (EP, 2004)
* *[[You're Speaking My Language]]* (2005)
* *[[Four on the Floor]]* (2006)

### Singlet

## Aiheesta muualla

## Kirjallisuutta

* Janne Hietanen: Juliette And The Licks. Pop-lehti Pop-lehti. Levyjenkeräilijän erikoislehti, , n:o 29 sivut 36–37.

## Sivustot
*Official MySpace
*Fansite
*Brazilian FanClub
Sylvius Leopold Weiss

**Sylvius Leopold Weiss** (1687 - 16. lokakuuta 1750) oli saksalainen säveltäjä ja luutisti. 

Weiss syntyi Breslaussa luutisti Johann Jacob Weissin pojaksi. Weissin luultiin aiemmin syntyneen vuonna 1686, mutta nykyään hänen syntymävuotenaan pidetään vuotta 1687. Weiss toimi uransa aikana luutistina Breslaussa, Roomassa ja Dresdenissä, jossa hän kuoli vuonna 1750. Weiss sävelsi noin 600 luuttukappaletta.
Itä-Berliini

**Itä-Berliini** (saks. *Ost-Berlin*) oli Berliinin itäinen osa toisen maailmansodan lopulta 1945 Saksan jälleenyhdistymiseen 1990 asti.

Sodan jälkeen Berliini jaettiin neljään miehitysvyöhykkeeseen, joista Itä-Berliini oli Neuvostoliiton vyöhyke. Loput kolme vyöhykettä olivat länsiliittoutuneiden hallinnassa; pohjoinen vyöhyke Ranskan, läntinen Yhdistyneen kuningaskunnan ja eteläinen Yhdysvaltain hallinnassa.  Vuonna 1948 kaupunki jakautui virallisesti kahtia, kun Neuvostoliitto ei tunnustanut sosiaalidemokraatti Ernst Reuterin valintaa pormestariksi ja asetti vyöhykkeelleen oman pormestarinsa.

Saksan demokraattinen tasavalta (DDR) piti koko Berliiniä pääkaupunkinaan (muodossa *Berlin, Hauptstadt der DDR*); käytännössä tosin pääkaupunkina toimi vain Itä-Berliini. Myös voittajavaltojen kesken Berliinin oikeudellinen status oli kiistanalainen. Länsiliittoutuneiden tulkinnan mukaan koko Berliinissä ylintä valtaa käytti neljä miehitysvaltaa eikä kumpikaan Saksa; Neuvostoliitto puolestaan katsoi, että Itä-Berliini kuului DDR:n alaisuuteen ja että miehitystila jatkui ainoastaan Länsi-Berliinissä.

Itä- ja Länsi-Berliinin välinen raja oli auki vuoteen 1961 asti, jolloin DDR rakensi Berliinin muurin, joka sinetöi kaupungin kahtiajaon. Muurin murruttua 1989 ja Saksan jälleenyhdistyttyä vuotta myöhemmin Berliinikin yhdistyi jälleen ja palasi koko Saksan pääkaupungiksi.

## Hallintoalueet
Ennen jakoa, vuoden 1920 alueliitoksesta lähtien Berliiniin oli kuulunut 20 hallintoaluetta (*Bezirke*). Jaon yhteydessä niistä kahdeksan tuli kuulumaan Neuvostoliiton, kuusi Yhdysvaltain, neljä Yhdistyneen kuningaskunnan ja kaksi Ranskan miehitysvyöhykkeeseen. Neuvostoliiton vyöhykkeeseen, josta muodostettiin Itä-Berliini, kuuluivat seuraavat kahdeksan hallintoaluetta:

* Friedrichshain
* Köpenick
* Lichtenberg
* Mitte
* Pankow
* Prenzlauer Berg
* Treptow
* Weißensee 

## Lähteet

## Aiheesta muualla
Thomas Weelkes

**Thomas Weelkes** (1576 – 30. marraskuuta 1623) oli brittiläinen säveltäjä ja urkuri. Hänen tuotantoonsa kuuluu muun muassa madrigaaleja.

Weelkes syntyi Sussexissa vuonna 1576. Hänen tarkasta syntymäpäivästään ei ole varmuutta, mutta hänet kastettiin 25. lokakuuta. Hän pääsi 22-vuotiaana urkuriksi Winchester Collegeen. Weelkes toimi urkurina kuolemaansa saakka. Hän kuoli Lontoossa 30. marraskuuta 1623. Hänen hautajaisensa olivat 1. joulukuuta 1623.

## Aiheesta muualla
*Vapaasti käytettävissä olevia Weelkesin partituureja Mutopia Project
Jennifer Heil

**Jennifer Heil** (s. 11. huhtikuuta 1983 Edmonton, Alberta, Kanada) on kanadalainen freestylehiihtäjä, lajinaan kumparelasku.

Heil oli mukana jo 18-vuotiaana 2002 Salt Lake Cityn talviolympialaisissa, jossa hän sijoittui neljänneksi. Torinon olympialaisissa 2006 Heil voitti kumparelaskun kultamitalin. Vancouverin olympialaisissa 2010 hän sijoittui toiseksi. 

Freestylen maailmanmestaruuskilpailuissa hän on voittanut kultaa kumparelaskussa 2011 ja parikumparelaskussa vuosina 2005, 2007 ja 2011 sekä sijoittunut toiseksi kumparelaskussa vuosina 2007 ja 2009.

Heil voitti maailmancupin kokonaiskilpailun kaudella 2006–2007 ja kumpareiden maailmancupin kausina 2003–2004, 2004–2005, 2005–2006, 2006–2007 ja 2009–2010. 12. maaliskuuta 2011 mennessä hän on voittanut 25 maailmancupin osakilpailua ja sijoittunut palkintokorokkeelle 57 kertaa.

## Lähteet

## Aiheesta muualla

* Kotisivu
Viiri

**Viiri** on yleisnimitys sellaiselle lipunkaltaiselle kankaasta valmistetulle tunnukselle, jota käytetään noudattaen eri käytäntöjä ja sääntöjä kuin lippujen käytössä. Viirit myös poikkeavat lipuista ulkomuodoltaan: yleensä liput ovat suorakaiteen muotoisia ja korkeintaan kaksi kertaa niin pitkiä kuin niiden leveys, kun taas viirit ovat useimmiten pitkiä ja kapeita, ja tangosta poispäin kapenevia.

## Käyttötarkoitus
Viireillä ilmaistaan eri asioita. Nykyisin huomattavimpana perinteenä on isännänviirin käyttö osoittamassa, että talonväki on paikalla.

Aiemmin viirejä käytettiin yleisesti erilaisten joukko-osastojen tunnuksina peitsiin ja kilpiin kiinnitettyinä. Laivastoissa ympäri maailman käytetään edelleen viirejä osoittamassa aluksen komentajan sotilasarvoa tai aluksella olevan korkeimman upseerin arvoasemaa. Tämä perinne on siirtynyt myös huviveneilyyn, jossa on tapana ilmoittaa viirejä käyttäen eri seuroihin tai tutkintoryhmiin kuuluminen.

Nykyisin Suomessa käytetään viirejä useissa eri tarkoituksissa.

## Viirejä
* Isännänviirit
** kunta- ja maakuntaviirit
** siniristiviiri
* Puolustusvoimissa perusyksiköiden tunnusviirit
** Merivoimissa päällikkyysviirit ja -lippuviirit
* Seurojen ja yhtiöiden viirit
* Paikkakuntien ja turistikohteiden matkamuistoviirit
Tosiwo Nakayama

**Tosiwo Nakayama** (23. marraskuuta 1931 Chuuk, Mikronesia – 29. maaliskuuta 2007, Honolulu, Havaiji) oli mikronesialainen poliitikko. Hänellä oli japanilaisia sukujuuria. Nakayamasta tuli vuonna 1979 Mikronesian liittovaltion ensimmäinen presidentti. Hän toimi virassaan vuoteen 1987 saakka.

## Lähteet
Hammaskaarten ahtaus

**Hammaskaarten ahtaus** on kaikkein tavallisin purentavirhe. Ahtautta esiintyy eniten alahammaskaaren etualueella. Hampaiden ahtaus voi aiheuttaa sekä toiminnallisia että kosmeettisia haittoja.

## Etiologia
Perinnölliset tekijät altistavat selvästi ahtauden kehittymiselle. Lisäksi ahtautta aiheuttavat paikalliset tekijät kuten ennenaikaiset maitohampaiden (erityisesti maitoviitosten) menetykset, koska kuutoset siirtyvät hyvin nopeasti eteenpäin vieden kaiken saatavilla olevan tilan. Hampaiden vaihduntavaiheeseen liittyy normaalina ilmiönä tilapäinen hampaiden ahtaus, joka johtuu siitä, että maitomolaarit vievät hammaskaarella enemmän tilaa kuin niitä korvaavat pysyvät hampaat. Hampaiden vaihduttua lievä ahtaus korjautuu yleensä itsestään.

Hammaskaaren ahtauteen vaikuttaa lisäksi lapsuusajan ruokavalio. Ihmisellä leuka kasvaa voimakkaasti 6–9 vuoden iässä sekä murrosiässä. Leukaluut kasvavat normaaleiksi, jos lapsi saa pureskeltavaa ruokaa jo mahdollisimman nuorena heti imetyksen loppumisen jälkeen. Pelkällä pehmeällä ruoalla leuka jää alikehittyneeksi ja pieneksi, ja hammaskaari ahtaaksi. Ahtauden ilmaantumisen nykyväestössä arvellaan johtuvan pääasiassa siitä, että sivilisaation myötä ruoan pureskelu on vähentynyt. Tällöin leukaluiden kehitys on jäänyt vajaaksi, mutta hampaiden koko on säilynyt ennallaan.

## Hoito
Hammaskaarten ahtaus hoidetaan joko laajentamalla hammaskaaria tai poistamalla hampaita. Pysyviä hampaita ei poisteta ennen kuin on ehdottoman varmaa, ettei kaikille hampaille ole mahdollista tehdä tilaa hammaskaarella. Poistojen jälkeen purenta on vielä hoidettava kiinteillä kojeilla.

## Lähteet
Kirkkovaltuusto

**Kirkkovaltuusto** on ylin päättävä elin Suomen evankelis-luterilaisen kirkon itsenäisissä seurakunnissa. Kirkkovaltuusto valitaan seurakuntavaaleilla joka neljäs vuosi. Kirkkovaltuuston puheenjohtajana toimii maallikko.

Kirkkovaltuusto tekee seurakunnan taloutta ja viranhaltijoita koskevat tärkeimmät päätökset ja valitsee jäsenet kirkkoneuvostoon. Kirkkovaltuuston päätösvaltaan kuuluvat esimerkiksi päätökset seurakunnan toiminnan ja talouden päälinjoista, kirkollisvero, rakennushankkeet ja uudet virat.

Kirkkovaltuuston erityiseen toimivaltaan kuuluu kappalaisen valinta sekä valtuutettujen äänioikeus hiippakuntavaltuuston, kirkolliskokousedustajien ja piispan vaalin maallikkovalitsijoitten vaalissa.

Seurakuntayhtymässä päätösvaltaa käyttää seurakuntavaaleilla valittava yhteinen kirkkovaltuusto.

## Katso myös
* kirkkoneuvosto
* seurakuntaneuvosto
* yhteinen kirkkoneuvosto
* yhteinen kirkkovaltuusto

## Lähteet
*evl.fi, Seurakunnan hallinnosta vastaavat kirkkovaltuusto ja kirkkoneuvosto
Anni Collan

**Anni Sofia ”Tuikku” Collan** (13. tammikuuta 1876 Rauma – 17. huhtikuuta 1962 Helsinki) oli suomalaisen naisvoimistelun ja -urheilun sekä partiotyttötoiminnan uranuurtajia. Collan toimi vuosina 1917–1921 Suomen Naisten Liikuntakasvatusliiton ja vuosina 1924–1941 Suomalaisen partiotyttöliiton puheenjohtajana.

## Varhaisvuodet
Collanin vanhemmat olivat kaupunginlääkäri Johannes Collan ja kauppiaantytär Anna Charlotta Sallmén. Anni Collanin veljiä olivat poliitikko ja sotilas Mikko Collan sekä osuustoimintamies Yrjö Collan. Collan vietti varhaislapsuutensa Nurmeksessa ja kävi koulunsa Kuopiossa. Hän vietti monet kesät Kiukaisissa Vaaniin ratsutilalla, jonka hänen äitinsä isä oli ostanut vuonna 1867. Collan aloitti vuonna 1893 kuvanveiston opinnot Ateneumin Taideteollisessa koulussa mutta siirtyi sittemmin opiskelemaan voimistelunopettajaksi ja valmistui voimistelulaitokselta vuonna 1897. Hän suoritti Tukholmassa kahden vuoden ajan jatko-opintoja Kuninkaallisessa keskusopistossa.

## Ura

Collan toimi Keisarillisen Aleksanterin-yliopiston voimistelulaitoksen opettajana vuosina 1909–1918 ja tyttöjen voimistelun ja terveydenhoidon tarkastajana koulutushallituksessa 1919–1944. Hän oli valtion urheilulautakunnan ensimmäinen sihteeri vuosina 1920–1922. 

Collan laittoi 1900-luvun ensimmäisellä vuosikymmenellä alulle sittemmin Suomen Urheilumuseon yhteyteen siirtyneen Suomen urheilukirjaston. Hän perusti Kisakenttä-lehden vuonna 1910 tehtyään sitä ennen jonkin aikaa Suomen Urheilulehteen naisten osastoa. Collan vastusti kilpaurheilua ja suhtautui kriittisesti miesten kilpailukiihkoon.

Partiotoimintaan hän tutustui jo vuonna 1911 heti sen rantauduttua Suomeen, ennen kuin toiminta julistettiin saman vuoden syksyllä laittomaksi. Kun partio jälleen sallittiin keväällä 1917, Collan perusti Helsinkiin Hespartto-lippukunnan. Hän toimi sen johtajana vuoteen 1921 asti. Hän toimi vuodesta 1924 Suomalaisen partiotyttöliiton puheenjohtajana ja sittemmin myös kansainvälisen partiotyttöliikkeen johtotehtävissä.

Collanille myönnettiin kouluneuvoksen arvonimi vuonna 1946. Vuonna 1948 hänelle myönnettiin Suomen liikuntakulttuurin ja urheilun suuri ansioristi, joka voi olla vain kahdellatoista elävällä ihmisellä kerrallaan. Yksi Suomen Partiolaisten ansiomerkeistä on nimetty Anni Collanin mukaan Collanin soljeksi.

## Anni Collanin perustamia järjestöjä ja yhdistyksiä
*Suomen toiseksi vanhin tyttöpartiolippukunta Hespartto (1917)
*Kisakenttä-lehti

## Anni Collanin julkaisut
* *Suomen kansan leikkejä* 1904
* *Suomalainen Kisapirtti* I–III 1905–1908, IV 1946
* *Leikkikenttäliike Amerikassa* 1915
* *Ruumiillinen kasvatus Pohjois-Ameriikan Yhdysvalloissa* 1916
* *Naisten urheiluopas* 1917
* *Partiotyttöjen opas* 1918
* *Kisakaikuja* 1928
* *Kouluhallituksen toistaiseksi käytettäväksi hyväksymä voimistelusanasto* 1932 (A. Vartian kanssa).

## Lähteet
* 
* 
* 

### Viitteet

## Aiheesta muualla
* Anni Collan PartioWikissä.
Nils af Ursin

**Nils af Ursin** -nimisiä henkilöitä ovat olleet:

* Nils af Ursin (1819–1867), suomalainen pappi ja valtiopäivämies
* Nils Abraham af Ursin (1785–1851), suomalainen lääkäri, professori ja yliopiston rehtori
* Nils Robert af Ursin (1854–1936), suomalainen poliitikko, Suomen työväenpuolueen puheenjohtaja, Suomen sosialidemokraattisen puolueen perustajajäsen.
Bailey Olter

**Bailey Olter** (12. maaliskuuta 1932 – 17. helmikuuta 1999) oli mikronesialainen poliitikko. Hän toimi maansa toisena varapresidenttinä 1983-1987 ja kolmantena presidenttinä vuosina 1991–1996. Olter sairastui aivohalvaukseen 16. heinäkuuta 1996, jonka jälkeen presidentin virkaa hoiti silloinen varapresidentti Jacob Nena. Virallisesti Olterin presidenttikausi päättyi 8. marraskuuta 1996 kun kongressi julisti Nenan uudeksi presidentiksi. Olter ei koskaan toipunut aivohalvauksestaan, ja hän menehtyi pitkäaikaisen sairauden uuvuttamana.

## Lähteet
Viirit

**Viirit** () ovat kaksi asumatonta Suomenlahden ulkosaarta Venäjän Leningradin alueen länsiosassa:
*Itä-Viiri (, "Etelä-Viiri")
*Länsi-Viiri (, "Pohjois-Viiri")

Viirit sijaitsevat noin 12 km Suursaaresta lounaaseen ja saman verran Ruuskerin itäpuolella. Hallinnollisesti ne ovat osa  Jaaman piiriä.  

## Historia
Ennen sotia Suomeen kuuluessaan Viirit olivat osa Suursaaren kuntaa, joka oli talvisodan päättäneessä Moskovan rauhassa 1940 Suomen Neuvostoliitolle luovuttamalla alueella.

Saaret olivat osa joulukuussa 2017 perustettua Itäisen Suomenlahden luonnonpuistoa.

## Majakka

Länsi-Viirin pohjoispäässä sijaitsevan majakan valo näkyy 4 sekunnin välein.

## Lähteet

## Aiheesta muualla
*  о. северный Виргин, Panoramio
Josh Lucas

**Josh Lucas** (myös **Joshua Lucas**, oikealta nimeltään **Joshua Maurer**, s. 20. kesäkuuta 1971 Little Rock, Arkansas, Yhdysvallat) on yhdysvaltalainen näyttelijä. Hän valmistui Washingtonin osavaltion Gig Harborin lukiosta vuonna 1989 ja päätti unohtaa collegen näyttelemisen vuoksi. Lukiosta valmistumisen jälkeen hän on näytellyt yli kolmessakymmenessä elokuvassa ja televisiosarjassa.

Lucasilla on rooli Arto Halosen ohjaamassa ja käsikirjoittamassa elokuvassa *[[The Guardian Angel – Suojelusenkeli]]*, joka sai ensi-iltansa vuonna 2018. Elokuva on tositapahtumiin perustuva psykologinen trilleri, joka perustuu Tanskassa vuonna 1951 tapahtuneeseen hypnoosimurhaan. 

## Filmografia

## Aiheesta muualla

*
Bulqizën piirikunta

**Bulqizën piirikunta** () oli yksi Albanian 36:sta piirikunnasta vuoteen 2000 saakka, jolloin se lakkautettiin. Se kuului Dibërin prefektuuriin, joka vastaa nykyistä Dibërin maakuntaa. Piirikunnan pinta-ala oli 718 neliökilometriä ja vuoden 2001 väestönlaskennassa siellä oli 42&nbsp;985 asukasta. 

Piirikuntaan kuuluivat seuraavat kunnat: Bulqizë, Fushë-Bulqizë, Gjoricë, Martanesh, Ostren, Shupenzë, Trebisht ja Zerqan. Pääkaupunkina toimi Bulqizë.

## Lähteet
Delvinën piirikunta

**Delvinën piirikunta** () oli yksi Albanian 36:sta piirikunnasta vuoteen 2000 saakka, jolloin se lakkautettiin. Se kuului Vlorën prefektuuriin, joka vastaa nykyistä Vlorën maakuntaa. Piirikunnan pinta-ala oli 367 neliökilometriä ja vuoden 2001 väestönlaskennassa siellä oli 10&nbsp;859 asukasta. 

Piirikuntaan kuuluivat seuraavat kunnat: Delvinë, Finiq, Mesopotam ja Vergo. Pääkaupunkina toimi Delvinë.

## Lähteet
USS Ranger (CVA-61)

**USS Ranger** (runkonumerot CVA-61 ja CV-61) oli Yhdysvaltain laivaston Forrestal-luokan lentotukialus. Alus osallistui Vietnamin sodan operaatioihin Etelä-Kiinan merellä ja Persianlahden sotaan.

## Valmistus

Alus tilattiin Newport News Shipbuilding and Drydock Companyltä Newport Newsistä Virginiasta, missä köli laskettiin 2. elokuuta 1954. Se laskettiin vesille 29. syyskuuta 1956 kumminaan aselajikomentajien neuvoston puheenjohtajan amiraali Arthur Radfordin puoliso ja otettiin palvelukseen 10. elokuuta 1957 Norfolkin laivastontelakalla ensimmäisenä päällikkönään Charles T. Booth II.

## Palvelus
Alus poistettiin 10. heinäkuuta 1993 virallisesti palveluksesta ja siirrettiin Naval Inactive Ship Maintenance Facilitylle Bremertoniin Washingtonin osavaltioon.  Vuonna 2004 taloudellista voittoa hakematon järjestö yritti saada aluksen siirrettyä Portlandiin Oregoniin laivasto- ja ilmavoimamuseoksi sekä koulutus- ja tapahtumakeskukseksi.

Alus lähti 5. maaliskuuta 2015 Bremertonista 18 viikon matkalle International Shipbreaking Limitedille kierrätyskeskukseen Brownsvilleen Texasiin romutettavaksi.

## Lähteet

## Aiheesta muualla
Beratin piirikunta

**Beratin piirikunta** () oli yksi Albanian 36:sta piirikunnasta vuoteen 2000 saakka, jolloin se lakkautettiin. Se kuului Beratin prefektuuriin, joka vastaa nykyistä Beratin maakuntaa. Piirikunnan pinta-ala oli 915 neliökilometriä ja vuoden 2001 väestönlaskennassa siellä oli 128&nbsp;410 asukasta. 

Piirikuntaan kuuluivat seuraavat kunnat: Berat, Cukalat, Kutalli, Lumas, Otllak, Poshnjë, Roshnik, Sinjë, Tërpan, Ura Vajgurore, Velabisht ja Vërtop. Pääkaupunkina toimi Berat.

## Lähteet
Devollin piirikunta

**Devollin piirikunta** () oli yksi Albanian 36:sta piirikunnasta vuoteen 2000 saakka, jolloin se lakkautettiin. Se kuului Korçën prefektuuriin, joka vastaa nykyistä Korçën maakuntaa. Piirikunnan pinta-ala oli 429 neliökilometriä ja vuoden 2001 väestönlaskennassa siellä oli 34&nbsp;744 asukasta. 

Piirikuntaan kuuluivat seuraavat kunnat: Bilisht, Hoçisht, Miras, Progër ja Qendër Bilisht. Pääkaupunkina toimi Bilisht.

## Lähteet
Dornier Do J

**Dornier Do J Wal** oli 1920-luvulla suunniteltu saksalainen, Italiassa valmistettu kaksimoottorinen lentovene.

## Kehitys- ja käyttöhistoria
Insinööri Claude Dornierin suunnitteleman matkustaja- ja rahtilentoveneen ensilento lennettiin marraskuussa 1924 Italiassa, koska Versailles’n rauhansopimus kielsi Saksalta kaiken lentotoiminnan ensimmäisen maailmansodan seurauksena. Myös suurin osa Dornierin lentoveneistä valmistettiin samasta syystä Italiassa, CMASA:n tehtaassa Marina di Pisassa vuosina 1922–1932. Vuodesta 1932 lähtien valmistus siirrettiin Friedrichshafeniin, Saksaan. Kaikkiaan Dornier Do J Wal -lentoveneitä valmistettiin noin 300 kappaletta. Valmistajina olivat CMASA:n lisäksi CASA (Espanja), Kawasaki (Japani), Aviolanda (Alankomaat) ja Dornier (Saksa).

Valmistuksen siirryttyä Friedrichshafeniin koneesta suunniteltiin uusi versio, Dornier Do R Super Wal. Koneen mittoja kasvattamalla ja moottorien tehoa lisäämällä matkustajien määrää saatiin lisättyä alkuperäisestä kymmenestä yhdeksääntoista. Vuonna 1934 Wal-sarjan koneet nimettiin uudella nimellä, Do 15. Myöhemmin koneesta suunniteltiin nelimoottorinen versio sekä sotilasversio Do 16 Luftwaffen käyttöön.

### Versiot
***Dornier Do J** - kaksi 360 hv:n Rolls-Royce Eagle IX -moottoria, huippunopeus 185&nbsp;km/h, miehistöä 3, matkustajia 10.   
***Dornier Do R2** - kaksi 650 hv:n Rolls-Royce Condor -moottoria, huippunopeus 220&nbsp;km/h, miehistöä 4, matkustajia 19.
***Dornier Do R4** - neljä 525 hv:n Bristol Jupiter -moottoria, huippunopeus 210&nbsp;km/h, miehistöä 4, matkustajia 19. 
***Dornier Do 16** - kaksi 700 hv:n BMW VI -moottoria, huippunopeus 230&nbsp;km/h, miehistöä 4, aseistus 2 x 7,92&nbsp;mm MG 15-konekivääriä.

Dornier Do J-lentoveneitä käyttivät useat lentoyhtiöt ympäri maailman, ensimmäisenä saksalainen lentoyhtiö Lufthansa. Vuonna 1925 lentovene saavutti kuuluisuutta norjalaisen tutkimusmatkailijan, Roald Amundsenin käyttäessä kahta Wal-lentovenettä retkellään pohjoisnavalle. Dornier Do J saavutti myös useita matkalentoennätyksiä, esimerkiksi vuonna 1932 saksalaisen Wolfgang von Gronaun lentäessä maailman ympäri 300 tunnissa.

## Tekniset tiedot (Dornier Do J)

### Yleiset ominaisuudet
*Tyyppi: kaksimoottorinen yksitasoinen lentovene
*Rakenne: metallirakenteinen
*Miehistö: 3
*Matkustajia: 10
*Kärkiväli: 22,50 m
*Pituus: 17,25 m
*Korkeus: 5,20 m
*Siipipinta-ala: 96,00 m²
*Tyhjäpaino: 3&nbsp;630&nbsp;kg
*Lentopaino: 5&nbsp;700&nbsp;kg
*Moottorit: kaksi Rolls-Royce Eagle IX 12-sylinteristä nestejäähdytteistä rivimoottoria, teho 360 hv/moottori.

### Suoritusarvot
*Suurin nopeus: 185&nbsp;km/h
*Matkalentonopeus: 140&nbsp;km/h
*Lentomatka: 2&nbsp;200&nbsp;km.

## Lähteet
*
Ugrilampaat

**Ugrilampaat** on suomalainen sketsisarja. Se esitettiin ensimmäisen kerran vuosina 1999–2000 Yle TV2:lla. Sketseissä käsitellään Suomea, suomalaisuutta ja suomen kieltä.

Sarjassa näyttelivät Aarni Kivinen, Katja Kukkola, Juha Kukkonen, Minttu Mustakallio ja Ursula Salo (vuonna 2000). Sarja on Oy Filmiteollisuus Fine Ab tuotantoa. Käsikirjoittajina näyttelijöiden lisäksi olivat muun muassa Juha Jokela, Juhani Mäkelä, Tuomas Nevanlinna, Kenneth Rock, Heikki Syrjä, Tommi Taurula, Peppe Träskman ja Ari Wahlsten. Ohjaaja oli Tuomas Sallinen ja tuottajat Peppe Träskman ja Olli Haikka.

## Lähteet

## Aiheesta muualla
*
Erotica

**Erotica** on yhdysvaltalaisen poplaulajan Madonnan viides studioalbumi, joka julkaistiin 14. lokakuuta 1992. Madonnan itsensä sekä Shep Pettibonen ja Andre Bettsin tuottama albumi herätti suurta kohua seksuaalisuudellaan, ja Madonnaa arvosteltiin mauttomasta seksin esille tuomisesta. Erityisesti kohahdutti kappaleen *[[Erotica (kappale)|Erotica]]* musiikkivideo, jota MTV kieltäytyi esittämästä kolmea kertaa enempää sen liian eroottisuuden tähden. Videolla oli pätkiä Madonnan *Sex*-pehmopornokirjan kuvauksista sekä sadomasokismia ja kahden naisen välisiä suudelmia.

Albumin ensimmäinen single oli nimikappale *Erotica* jonka paras saavutus Billboard-listalla oli kolmossija, ja toisena singlenä julkaistiin *Deeper And Deeper*. Kolmas single oli *Bad Girl* ja neljäs pelkästään Isossa-Britanniassa julkaistu *Fever*, jonka remix-versiot julkaistiin Yhdysvalloissa *Bad Girl*-singlellä. *Fever* on cover-versio Little Willie Johnin samannimisestä kappaleesta vuodelta 1956. Yhdysvalloissa viimeinen albumin singlejulkaisu oli *Rain* kesällä 1993, mutta Japanissa, Saksassa ja Australiassa julkaistiin kuudes single, *Bye Bye Baby*.

Albumi jäi Yhdysvalloissa Madonnan myyntiluvuissa pettymykseksi vain 1,890,000 kappaleen myynnillä. Maailmanlaajuisesti albumia myytiin 5,5 miljoonaa.

## Kappaleet

## Aiheesta muualla

*Tuottaja Shep Pettibonen päiväkirja "Erotica Diary"
Tyttö sinä olet tähti

**Tyttö sinä olet tähti** on suomalainen elokuva, joka sai ensi-iltansa 21.&nbsp;lokakuuta 2005. Elokuva kertoo nuorista ihmisistä ja heidän ihmissuhteistaan. Elokuvassa on mukana myös musiikin tekemisen sekä ylä- ja alaluokan problematiikkaa. Elokuva on tyyliltään humoristinen ja kepeä. Elokuva vuoti noin kaksi viikkoa ennen DVD-julkaisuaan internetiin, mitä ei ole tapahtunut usein suomalaisessa elokuvateollisuudessa.

*Tyttö sinä olet tähti* voitti pohjoismaisen esikoiselokuvan palkinnon Norjan Amanda-elokuvapalkintogaalassa. Palkinto vastaa likimain Suomessa jaettavaa Jussi-palkintoa. Elokuva sai parhaan musiikin Jussin sekä Yleisö-Jussin vuonna 2006. Pamela Tola sai elokuvasta ensimmäisen Jussi-ehdokkuutensa. Elokuvassa esiintyy cameorooleissa useita räppäreitä, kuten Steen1, Asa, Paleface, Notkea Rotta ja DJ Ewok.

## Juoni
Sune (Samuli Vauramo) on hiphop-DJ, ja Nelli Rautio (Pamela Tola) haaveilee laulajan urasta. Eräänä päivänä Nelli päättää mennä kertomaan upeista taidoistaan levy-yhtiölle, mutta hän tarvitsee demon pystyäkseen näyttämään, mitä todella osaa. Hän törmää levy-yhtiössä Suneen ja pyytää tätä säestämään demon, mutta Sune kieltäytyy. Illalla baarissa Sune ja tämän kaverit lyövät vetoa siitä, suostuuko Nelli harrastamaan seksiä Sunen kanssa. Sune menee Nellin luo ja lupautuu säestämään hänelle demon. Asiat alkavat pikkuhiljaa mutkistua.

## Rooleissa

Puolalanmäen musiikkilukion kuoro esiintyi kuorossa.

## Musiikki

Elokuvassa esiintyy muun muassa Isukin (Eero Milonoff), Sunen (Samuli Vauramo) ja Kondiksen (Joonas Saartamo) rap-yhtyeen Kärkiryhmän kappaleet ”Tulevaisuuden johtajat”, ”Elämä kantaa” ja ”Mieti mitä haluut”. Myös Nellin kappaleet esitetään elokuvan aikana. Ne ovat nimiltään ”Tee se niin” ja ”Pidä musta kii”. Joissakin elokuvan kohtauksissa on myös parin tunnetumman artistin musiikkia, esimerkiksi rap-artistien Asa ja Iso H.

### Soundtrack

;CD 1
# Kristiina Wheeler: "You'll Be Gone"
# Mariska: "Diili"
# Asa: "Hidastaa"
# Redrama: "Feet to Work"
# Kapasiteettiyksikkö: "Lähdössä"
# Soma: "Ei ole kysymyksiä"
# Kärkiryhmä: "Tulevaisuuden johtajat"
# Kärkiryhmä: "Mieti mitä haluut"
# Kärkiryhmä: "Elämä kantaa"
# Nelli: "Tee se niin"
# Nelli: "Pidä musta kii"
# Avoliitto: "Täydellistä"
# Alarik mukana Luzid: "Mun Suomi osa 2"

;CD 2
# Ceebrolistics: "Tyomi"
# Eevil Stöö: "Pöpi pöpi"
# Hard Target & Nate Dubb: "I'm Over It"
# Tommishock & Kimarr: "Miss You Already"
# Infekto mukana MattiP: "Beautiful"
# Aphilas: "Bay Outbreaks"
# Steen1 mukana Asa: "Terroristi"
# Avaintekijät: "Pakko pumppaa"
# Jontti & Shaka: "Vittuun koko sakki!"
# Notkea Rotta: "Maailma on rotta"
# Ville Kalliosta: "Nyt tarkasti (Alati varuillaan)"
# Iso H: "Vertigo"
# Leijonamieli: "Tartu mun käteen"
# Joniveli: "Mä yritin"
# Juhani: "Poljen mun pyörän"
# Quintessence: "Dig Deeper"

## Lähteet

## Aiheesta muualla

*
Ilmestysten avaruus

**Ilmestysten avaruus** on Alastair Reynoldsin tieteisromaani vuodelta 2001. Teos aloittaa samannimisen sarjan. Kirjan suomennos ilmestyi 2003. 

## Juoni
Kirjan tarina alkaa vuodesta 2551 tapahtuen pääosin Delta-Pavoniksen aurinkokuntaan kuuluvalla Resurgamin planeetalla sekä *Äärettömyyden kaipuu* -nimisellä avaruusaluksella. Arkeologi Dan Sylveste avustajineen tutkii muinaisen amarantiinien muukalaiskulttuurin jäänteitä – koko lajin arvellaan tuhoutuneen sukupuuttoon äkillisesti jonkin erityislaatuisen katastrofin seurauksena. Sylvesten tutkimus ei kuitenkaan jatku häiriintymättä, sillä planeetalla tapahtuu myrskyisä vallankaappaus, jonka pyörteisiin Sylveste ajautuu. Dan pitää hallussaan isästään, huonomaineisesta kyberneetikko Calvin Sylvestestä koostettua tietokonesimulaatiota. Aurinkokuntaan saapuu yllättäen avaruusalus, *Äärettömyyden kaipuu*, jonka miehistö etsii keinoa parantaa kapteeninsa vaikea sairaus. He ovat olleet aiemmin yhteistyössä Calvin Sylvesten kanssa tämän vielä ollessa elossa, ja uskovat hänen voivan auttaa nytkin, joten he uhkaavat Resurgamin asukkaita äärimmäisellä väkivallalla saadakseen yhteyden kapinallisten vangitsemaan Sylvesteen. Dan Sylvesten salaperäinen menneisyys nousee merkittävään osaan tapahtumien kulkua – sen kautta Sylveste kytkeytyy suureen galaktiseen uhkaan, joka liittyy amarantiinien tuhoon.

## Hahmot
***Dan Sylveste** on kirjan päähenkilö. Hän on arvostettu arkeologi ja Resurgamin siirtokunnassa vaikutusvaltainen intellektuelli. 
***Calvin Sylveste** on Danin isä, ja kirjan tapahtumahetkillä jo kuollut. Hän kuitenkin esiintyy kirjassa tietokonesimulaationa.
***Ana Khouri** on *Äärettömyyden kaipuun* miehistön joukkoon soluttautunut vakooja, jolla on aivan omat suunnitelmansa. 
***Ilia Voljova** on *Äärettömyyden kaipuun* aseinsinööri ja yksi alusta hallitsevasta triumviraatista. Triumviraatin kaksi muuta jäsentä ovat nimeltään Hegazi ja Sajaki. Brannigan on avaruusaluksen kapteeni, mutta vaikean sairauden rampauttama ja täysin riippuvainen koneista pysyäkseen elossa.

## Vastaanotto
*[[Tähtivaeltaja]]n* Marko Kivelän mukaan kirjan hahmot ovat tyypillistä scifi-tasoa, eli sinällään toimiva, mutta eivät loisteliaita. Ajoittaiset lyhyet tiedeiskut eivät tunnu täysin istuvan kerrontaan. *[[Portti (lehti)|Portin]]* Juho-Antti Tuhkasen mielestä tarinan tieteelliset ideat menevät fantasian puolelle. Usein liiankin kiperiksi tehdyistä tilanteista selvitään ihmetekniikan avulla, mikä vie tarinalta jännitettä. Juoni on usein tuttu muista teoksista. Kirjan yhteiskunnallinen kuvaus on jotenkin innotonta ja henkilöt vaikuttavat persoonattomilta.

## Lähteet

## Aiheesta muualla
* Toni Jerrman: Avaruusseikkailun tuhti paluu. *Helsingin Sanomat* 5.6.2004.
* John Clute: Do not watch this space. Scifi.com. 
* Russ Allbery: Revelation Space. 15.11.2004.
Sketsi

**Sketsi** on tavallisesti tilannekomiikan varaan rakentuva yleensä lyhyehkö komediallinen esitys. 

Alun perin sketsimuotoisia esityksiä esitettiin muun muassa vaudeville- ja music hall -teattereissa. Nykyään sketsejä esitetään tavallisesti internetin videopalveluissa, televisiossa (ks. sketsisarja), radiossa tai erilaisissa tilaisuuksissa. Sketsin avulla voidaan käsitellä esimerkiksi parodian keinoin erilaisia asioita ja ilmiöitä. Useasti sketsit rakentuvat jonkin kärjistetyn tai epätavallisen tapahtuman varaan. Tavallista on yhdistää sketsissä asioita, joiden ei yleensä kuvitella liittyvän toisiinsa ja rakentaa näin huvittava tilanne.
Soul Corner

**Soul Corner** on kitaristi Aki Virtasen yhtye, joka on perustettu 1999. Yhtyeen perustajajäseniä ovat Virtasen lisäksi Marko Roiha (bassokitara) ja Timo Vehmas (rummut). Vuodesta 2005 lähtien yhtyeen laulajana on toiminut Juha "Izzi the Snake" Uronen ja vuodesta 2006 alkaen bassoa on soittanut TT Weasel (ex-Pushrods).

Soul Corner soittaa Aki Virtasen säveltämiä kappaleita, jotka ovat luokiteltavissa vaihtoehtometalliksi. Yhtyeen tuotantoa on julkaistu vuoden 2006 omakustanteella *Twilight Report*. Se yhdistelee musiikkityylejä keskenään, kuten heavy metallia, punkkia, jazzia ja bluesia. 

Soul Cornerin uusin albumi *Partners in Crime* julkaistiin syyskuussa 2008. Albumilla esiintyy myös vierailijoita Suomesta, Yhdysvalloista ja Turkista, muun muassa laulaja Liz Aday.

Soul Corner on julkaissut musiikkivideot "Going Down" (2008) ja "HATE" (2009), jolla yhtyeen kanssa esiintyy Liz Aday.

## Aiheesta muualla
*Soul Cornerin kotisivut
GHV2

**GHV2** (*Greatest Hits Volume 2*) on yhdysvaltalaisen poplaulaja Madonnan kolmas kokoelma-albumi (vuonna 1990 julkaistu *[[The Immaculate Collection]]* oli ensimmäinen ja vuoden 1995 balladikokoelma *[[Something to Remember]]* toinen). Albumi julkaistiin Euroopassa 12. marraskuuta 2001 ja Pohjois-Amerikassa seuraavana päivänä. *GHV2 Special Edition* julkaistiin 11. joulukuuta 2001. Albumi sisältää Madonnan vuosien 1992–2000 hittikappaleita, joita olivat tuottaneet hänen itsensä lisäksi muun muassa Shep Pettibone, Dave ”Jam” Hall, Andrew Lloyd Webber, Nellee Hooper, William Orbit, Patrick Leonard, Mirwais Ahmadzaï, Guy Sigsworth ja Mark ”Spike” Stent.

Kokoelmalta julkaistiin singleinä *GHV2 Megamix* promo-materiaalina sekä ”Beautiful Stranger”, joka oli myös elokuvan *[[Austin Powers – agentti joka tuuppasi minua]]* soundtrackillä.

Albumin vanhin kappale oli ”Erotica” vuodelta 1992 ja tuorein ”What It Feels Like For A Girl” vuodelta 2001. Yhdysvalloissa kokoelmaa myytiin 1,5 miljoonaa kappaletta eli se menestyi heikommin kuin Madonnan aikaisemmat kokoelmat, mutta kansainvälisesti levyä myytiin 7,5 miljoonaa kappaletta. 

## Kappaleluettelo
(suluissa albumi jolla kappale on aiemmin julkaistu ja julkaisuvuosi)
#  (Erotica, 1992)
#  (Erotica, 1992)
#  (Bedtime Stories, 1994)
#  (Bedtime Stories, 1994)
#  (Evita-soundtrack, 1996)
#  (Bedtime Stories, 1994)
#  (Ray of Light, 1998)
#  (Austin Powers – agentti joka tuuppasi minua -soundtrack, 1999)
#  (Ray of Light, 1998)
#  (Bedtime Stories, 1994)
#  (Ray of Light, 1998)
#  (Music, 2000–2001)
#  (Music, 2001)
#  (Ray of Light, 1998)
#  (Music, 2000)
Aataminomena

**Aataminomena** tai **kurkunkehrä** (*prominentia laryngea*) on kilpiruston yläreunan aiheuttama ulkonema keskellä kaulaa, joka saattaa näkyä etenkin miehillä.

Suomen kielen sana *aataminomena* on käännöslaina muista kielistä. Ruotsiksi ilmaus on *adamsäpple* ja englanniksi *Adam’s apple*. Ilmaus pohjautuu latinan sanontaan *pomum Adami*, joka puolestaan pohjautuu heprean ilmaukseen *tappuach ha adam*, jossa ei viitata omenaan vaan kohoumaan. Heprean ilmauksessa *adam* tarkoittaa miestä ja sanaan perustuu myös nimi *Adam*, jota suomessa vastaa *Aatami*. Suomeksi heprean ilmaisu merkitsee näin ollen miehen kohoumaa tai möykkyä.

Kun heprean ilmaus siirtyi latinan kieleen, se yhdistyi Raamatun luomiskertomuksen Aadamiin ja Eevaan. He olivat ihmiskunnan kantaisän ja kantaäidin vertauskuva. Raamatun paratiisikertomuksessa he söivät hyvän ja pahan tiedon puusta kielletyn hedelmän, joka on nimetty omenaksi, vaikka omena Lähi-idässä oli tuntematon. Raamatun kuvausta täydentää tarina, jossa Eevan Aatamille tarjoamasta kielletystä hedelmästä tarttuu pala Aatamin kurkkuun. Näin alkuperäinen heprean ilmaus on latinaan siirtyessään muuntunut Aatamin omenaksi ja hyvä tarina on edistänyt ilmauksen kulkeutumista muihin kieliin.

Aataminomenan pienennys eli kilpiruston höyläys on sukupuoltaan korjaaville transnaisille tehtävä leikkaus, jos tämän kilpirusto on häiritsevän suuri. Se on pieni kirurginen toimi, jossa paikallispuudutuksessa porataan tai leikataan kilpiruston ulkonevin osa pois.

## Lähteet
Marco Casagrande (jalkapalloilija)

**Marco Casagrande** (s. 4. huhtikuuta 1972 Turku) on Suomen Palloliiton pääsihteeri, sekä entinen suomalainen jalkapalloilija. Hän oli pelipaikaltaan keskikenttäpelaaja.

Casagrande pelasi vuodesta 1993 lähtien kolmentoista vuoden ajan Turun Palloseuran edustusjoukkueessa. Hän toimi pitkään joukkueen kapteenina. TPS:ssa hän voitti vuonna 1994 Suomen cupin ja 1996 SM-pronssia. Hän pelasi urallaan yhteensä 223 Veikkausliiga-ottelua ja teki niissä 28 maalia. Casagrande päätti peliuransa kauden 2005 jälkeen, mutta jatkoi TPS:ssä valmennustehtävissä. Casagrandesta tuli seuran urheilutoimenjohtaja ja keväällä 2009 hänet nimitettiin FC TPS Turku Oy toimitusjohtajaksi.

Peliuransa aikana Casagrande opiskeli diplomi-insinööriksi biofysiikassa ja jatkaa opiskelujaan Turun yliopistossa oikeustieteen parissa. Peliuransa aikana Casagrande toimi myös Jalkapallon Pelaajayhdistyksen puheenjohtajana.

Casagrande valittiin 36 hakijan joukosta Suomen Palloliiton pääsihteeriksi vuonna 2013.

## Lähteet
Ahmed Akkari

**Ahmed Akkari** (s. 1978) on Tanskassa asuva syntyjään libanonilainen entinen islamisti. 

Akkari oli yksi poliittisista aktivisteista, jotka kampanjoivat tanskalaista Jyllands-Postenia vastaan vuoden 2005 pilapiirrosjupakassa. Hän osallistui islamilaisiin maihin tehtyihin matkoihin, minkä seurauksena oli mielenosoituksia tanskalaisia vastaan. Hän on myöhemmin pyytänyt toimiaan anteeksi.

## Lähteet
Jacques Barrot

**Jacques Barrot** (3. helmikuuta 1937 Yssingeaux – 3. joulukuuta 2014 Neuilly-sur-Seine) oli ranskalainen poliitikko, joka toimi Euroopan unionin komission komissaarina vuosina 2004–2010. Prodin komissiossa hän vastasi aluepolitiikasta, Barroson komissiossa 9. toukokuuta 2008 asti liikenneasioista ja sen jälkeen oikeuteen, vapauteen ja turvallisuuteen liittyvistä asioista. Hän oli myös yksi Barroson komission viidestä varapuheenjohtajasta.

Ennen uraansa EU:n komissiossa Barrot toimi useissa poliittisissa tehtävissä Ranskassa. Hän oli oikeistolaisen UMP-puolueen jäsen.

## Lähteet

## Aiheesta muualla
*Jacques Barrotin verkkosivut
Suojeluvaltio

**Suojeluvaltio** on diplomaattisessa selkkauksessa käsiteltävänä olevaan asiaan nähden puolueeton valtio, joka ottaa asemamaassa hoitaakseen diplomaattisuhteet asemamaahan katkaisseen valtion asiat. Puolueettomilla valtioilla ei ole velvollisuutta ottaa toisen valtion jäljelle jääviä asioita, esimerkiksi konsuliasioita, hoitoonsa, mutta diplomaattisen tavan mukaan, mikäli tällainen toivomus ilmaantuu, siitä ei kieltäydytä.

Koska asianomaisilla valtioilla ei ole asemamaahan toimivia diplomaattisuhteita, koskee käytännössä suojeluvaltion asemamaassa suorittama diplomatia vain vähäisiä yksittäisiä kansalaisia ja yrityksiä koskevia asioita, pääasiassa konsuliasioita, ei ulkopolitiikkaa laajasti käsitettynä.

Esimerkiksi Yhdysvaltain suojeluvaltiona sen asioita Korean demokraattisessa kansantasavallassa hoitaa Ruotsi.

Tanskan kutsuttua diplomaattinsa kotiin Indonesiasta ja Iranista Muhammad-pilapiirrosjupakan vuoksi ryhtyivät Alankomaat hoitamaan Tanskan konsuliasioita Indonesiassa ja Suomi Iranissa. Indonesia on Alankomaiden entinen siirtomaa, ja Suomea vastaan ei ollut osoitettu Iranissa mieltä, sillä pilakuvia ei ollut julkaistu missään Suomen lehdistä.

## Suojeluvaltioita

## Suojeluvaltio suojelualueen eli protektoraatin merkityksessä

Joskus nimitystä suojeluvaltio käytetään suomen kielessä protektoraatista, valtiosta tai alueesta, jonka toinen valtio on ottanut suojelukseensa sen ulkopoliittista, kauppapoliittista tai muuta suvereniteettiin kuuluvaa oikeutta voimakkaasti määrittäen tai rajoittaen. Protektoraattivaltiolla ei ole yksiselitteistä määritelmää, koska monissa tapauksissa valtio itse pyrkii kiistämään alisteisen asemansa toiselle valtiolle.

Kansainvälisoikeudellisesti tunnustettuja protektoraatteja ovat olleet muun muassa Saksan ensimmäisen maailmansodan aikaiset alusmaat ja osat Osmanien valtakuntaa, josta tuli Kansainliiton mandaatilla toimivia Britannian ja Ranskan protektoraatteja.

Vuonna 1918 Suomen ja Ukrainan voidaan katsoa ajautuneen itsenäisyysjulistuksistaan huolimatta Saksan keisarikunnan protektoraateiksi: Suomi muun muassa kevään 1918 kauppasopimuksen vuoksi ja Ukrainan sen vuoksi, että saksalaiset ja itävaltalaiset järjestivät siellä toukokuun 1918 lopussa vallankaappauksen saadakseen Ukrainan sidotuksi kiinteämmin Saksan sotatalouteen viljantoimitusten avulla.

## Lähteet
France-Soir

**France-Soir** (Ranskan ilta) on ranskalainen päivittäin ilmestyvä sanomalehti, jonka julkaisemisen aloitti Pierre Lazareff Ranskan vastarintaliikkeen piirissä marraskuussa 1944 nimellä Défense de la France (Ranskan puolustus). Nimi muutettiin *France-Soiriksi* toisen maailmansodan jälkeen. Lehti kasvoi 1950-luvulla, ja siitä tuli Ranskan myydyin lehti. Sen levikki oli suurimmillaan 1961, jolloin sitä myytiin päivittäin yli miljoona kappaletta. Vuoteen 2005 mennessä lehden myynti väheni 45&nbsp;000 kappaleeseen päivässä, ja levikin edistämiseksi lehden toimituksellinen linja muuttui sensaatiohakuiseksi. Lehti ajautui selvitystilaan 27. lokakuuta 2005, ja 31. lokakuuta 2005 oikeus julisti sen saneerattavaksi kuuden kuukauden ajaksi. 2005–2006 Muhammad-pilapiirrosjupakan aikaan lehti oli yksi tunnetuimmista sananvapautta puolustaneista ja kuvat julkaisseista tiedotusvälineistä. 

Nykyään lehdestä omistaa pääosan egyptiläis-ranskalainen ja katolilainen Raymond Lakah. Lehden omistuksesta käytiin kevään 2006 mittaan neuvotteluja. 

*France-Soir* oli monia avustajia, toimittajia ja kirjailijoita, muun muassa Joseph Kessel, Jean-Paul Sartre, Jacqueline Cartier, Jacques Sternberg ja Jean-Pierre Thiollet.
Gaza (Mosambik)

**Gaza** () on maakunta Mosambikissa. Sen pinta-ala on 75&nbsp;709 neliökilometriä ja asukasluku vuonna 2022 noin 1,466 miljoonaa. Maakuntakeskus on Xai-Xain kaupunki (149&nbsp;931 asukasta 2021), joka sijaitsee linnuntietä 149 ja maanteitse 206 kilometriä Mosambikin pääkaupunki Maputosta koilliseen.

Gazan maakunta rajoittuu idässä Etelä-Afrikkaan ja luoteessa Zimbabween. Pohjoisessa on Manican ja lännessä Inhambanen maakunta. Etelässä maakuntaa rajaa Intian valtameri ja lounaassa Maputon maakunta.

Gaza jakautuu aluehallinnon toisella tasolla 14 piiriin (distrito). Nämä jakautuvat paikallistasolla edelleen 50 hallinnolliseksi alueeksi (posto administrativo, P.A):

Maakunnassa sijaitsee kaksi kansallispuistoa: Banhinen kansallispuisto (Parque Nacional de Banhine, 5&nbsp;600 km²) ja Limpopon kansallispuisto (Parque Nacional do Limpopo, 10&nbsp;000 km²)


The Crocodile River traverses South Africa ESA418736, Corumana.jpg|Corumana-tekojärvi maakunnan luoteisosassa. Tekoaltaan pohjoispuolella sijaitsee Limpopon kansallispuisto.


## Lähteet
* 

* 

### Viitteet
Collanin solki

**Collanin solki** on Suomen Partiolaisten ansiomerkki. Se on nimetty partioylijohtaja Anni Collanin (1876–1962) mukaan. Collanin soljen saamisen edellytyksenä on toimiminen vähintään kahden vuoden ajan sudenpentu- tai seikkailijaikäkauden johtajana.  Aiemmin edellytyksenä oli kolmen peräkkäisen vuoden menestyksekäs toiminta sudenpentujohtajatehtävissä. 

Jos Collanin soljen saajalla on myös Louhisuden solki, käytetään näistä ainoastaan toista, kantajan valinnan mukaan. Partiojohtajat sitovat huivinsa voglilla ja kantavat Collanin soljesta sen pienoismerkkiä, joka myönnetään ja toimitetaan aina yhdessä itse soljen kanssa. 

## Lähteet

 

## Aiheesta muualla
*Aiheesta lisää PartioWikissä
*Ansiomerkit Suomen Partiolaisten sivustolla
Smash Mouth

**Smash Mouth** on yhdysvaltalainen alternative rock -yhtye, joka perustettiin San Joséssa vuonna 1994. Yhtyeeseen kuuluvat laulaja Steve Harwell, kitaristi ja lauluntekijä Greg Camp, basisti Paul De Lisle ja rumpali Michael Urbano. Yhtyeen alkuperäinen nimi oli Smashmouth, mutta yhtye jakoi sen kaksiosaiseksi tehdessään sopimuksen Interscope Records -levy-yhtiön kanssa.

Yhtye keskittyi alun perin ”neo-ska”-musiikkiin, mutta on myöhemmin ottanut ohjelmistoonsa retrotyylisen musiikin. Yhtye myös soittaa cover-kappaleita, kuten The Monkeesin ”I’m a Believer”. Yhtyeen vuonna 1999 julkaistu albumi *Astro Lounge* on ollut heidän menestyksekkäin julkaisunsa.

Steve Harwell jätti yhtyeen terveysongelmien vuoksi lokakuussa 2021. Hän kuoli akuuttiin maksan vajaatoimintaan 4. syyskuuta 2023.

## Jäsenet
* Paul De Lisle – bassokitara, taustalaulu (1994–)
* Michael Klooster – kosketinsoitin, musiikkohjelmointi, taustalaulu (1997–; kiertuemuusikkona 1997–2008)
* Jason Sutter – rummut, lyömäsoittimet (2006–2007, 2011, 2013–)
* Sean Hurwitz – kitara, taustalaulu (2011–2012, 2012–)

### Entiset jäsenet
* Kevin Coleman – rummut, lyömäsoittimet (1994–1999)
* Greg Camp – kitara, taustalaulu, kosketinsoitin/levysoittimet (studio) (1994–2008, 2009–2011)
* Michael Urbano – rummut, lyömäsoittimet (1999, 2000–2006, 2009–2010)
* Mark Cervantes – lyömäsoittimet, theremin, taustalaulu (1999–2008)
* Mitch Marine – rummut, lyömäsoittimet (1999–2000, 2006, 2007–2009, 2010)
* Leroy Miller – kitara, taustalaulu (2008–2009)
* Randy Cooke – rummut, lyömäsoittimet, taustalaulu (2010–2011, 2011–2012, 2013)
* Charlie Paxson – rummut, lyömäsoittimet, taustalaulu (2011, 2012–2013)
* Mike Krompass – kitara, taustalaulu (2012)
* Miles Zuniga – kitara (kiertue) (2013)
* Steve Harwell – laulu, piano (1994–2021)
## Diskografia
* 
* 
* 
* 
* 
* 
* 

## Lähteet

## Aiheesta muualla

* Smash Mouthin kotisivut
Denis Gaultier

**Denis ”le jeune” Gaultier** (1603 Marseille &ndash; 1672 Pariisi) oli ranskalainen säveltäjä ja luutisti. Myös hänen serkkunsa, Ennemond Gaultier oli muusikko. Sen vuoksi Denis Gaultier sai kutsumanimen ”le jeune”. 

Gaultier syntyi Marseillessa ja opiskeli musiikkia ainakin pariisilaisen urkurin Charles Racquetin johdolla. Suurin osa Gaultierin sävellyksistä on tanssisarjoja luutulle. Hän kuoli Pariisissa vuonna 1672.
Sucellus

**Sucellus** tai **Sucellos** ("hyvä iskijä") oli kelttien maanviljelyn, metsien ja juomien jumala. Häntä palvoivat ainakin treverit Galliassa sekä Lusitanian kelttiheimot. Kuvataiteissa Sucellus kuvattiin yleensä parrakkaana keski-ikäisenä miehenä, joka kantoi pitkää vasaraa tai oluttynnyriä. Sucellus muistutti irlantilaisten Dagdaa.

## Lähteet
Manica

**Manica** on maakunta Mosambikissa. Se sijaitsee maan keskiosissa. Maakunnan pinta-ala on 61 661 neliökilometriä. Vuonna 2025 sen arvioitu väkiluku oli 2&nbsp;429&nbsp;085. Manican maakuntakeskus on Chimoion kaupunki (540&nbsp;549 asukasta, 2025). Manica rajoittuu pohjoisessa Teten, idässä Sofalan, etelässä Inhambanen ja Gazan maakuntiin. Maakunnan länsirajan takana on Zimbabwe.

Manica on Mosambikin tärkeimpiä hedelmäntuotantoalueita. Maakunnan länsilaidalla sijaitsevan Manican piirikunnan ja Chimoion välillä sijaitsee Chicamban pato vesivoimaloineen.


Palácio do Governo Chimoio.JPG|Manican maakunnan hallintorakennus Chimoiossa.
Mo ambique Manica.gif|Manican maakunnan yleiskartta.


## Piirit
Aluehallintoa varten maakunta jakautuu Chimoion kaupunkiin ja 11 piiriin. Nämä on lueteltu oheisessa taulukossa.

## Lähteet
 

## Aiheesta muualla
Kipa

**Kipa** (,  *jarmulke*) on juutalaisten miesten käyttämä ohut ja pyöreä kalotin tapainen päähine.

Kipaa käytetään kunnoituksen osoituksena Jumalaa kohtaan, ja se muistuttaa siitä, että Jumala on ylhäällä. Juutalainen laki ei kipaa vaadi, mutta se on ollut tapana jo vuosisatojen ajan, ja se myös mainitaan useasti Talmudissa. Talmudissa määrätään peittämään pää rukouksen aikana. Juutalaisen lain mukaan mikä tahansa päähine kelpaa pään peittämiseen, mutta kipa on pienen kokonsa ja keveytensä vuoksi käytännöllinen ratkaisu.

Kipa tuli yleiseen käyttöön juutalaisten miesten ja poikien keskuudessa 1100-luvulla, kun rabbit alkoivat vaatia pään peittämistä pyhien tekstien kuten Tanakin ja Talmudin opiskelussa. Viime aikoina kipasta on muodostunut myös eräänlainen juutalaisuuden symboli, ja kipan käyttäjä ilmaisee siten kuuluvansa juutalaiseen kansaan.

Nykyisin kaikki perinteiset juutalaiset peittävät päänsä lukiessaan Tooraa, rukoillessaan tai käydessään pyhässä paikassa kuten synagogassa, *bet midrashissa* eli opintohuoneessa tai hautausmaalla. Jotkut käyttävät kipaa koko ajan valveilla ollessaan.

Jotkut liberaalijuutalaiset naiset käyttävät kipaa opiskelun ja rukoilun aikana. Ortodoksijuutalaiset naiset käyttävät päänsä peittämiseen muita päähineitä. Toisaalta jotkut liberaalijuutalaiset miehet ovat luopuneet kipan käytöstä.

Kipan valmistustapa tai väri voi olla merkki kantajan kuulumisesta tiettyyn uskonnolliseen suuntaukseen. Esimerkiksi sileä ja musta kipa on traditionaalisten juutalaisten suosiossa.

## Lähteet

 
## Aiheesta muualla
* lubavitch.fi: Kipa